Sewe dood in botsing reg van voor | Maroela Media
Sewe mense is dood en talle beseer nadat 'n taxi en 'n motor Maandagoggend tussen Melkbosstrand en Philadelphia in die Wes-Kaap gebots het.
Kapt. FC van Wyk, polisiewoordvoerder, het gesê die Philadelphia-polisie het omstreeks 07:55 gereageer op 'n botsing op die M19 tussen 'n Toyota Quantum-bussie en 'n Suzuki.
"Met die polisie se aankoms op die toneel was die nooddienste en brandweer reeds besig. Paramedici het sewe mense dood verklaar en 13 mense is na hospitale vervoer."
Die taxi het glo van Du Noon af gekom en was op pad na Melkbosstrand. "Een van die taxi se bande het gebars waarna dit in aankomende verkeer beland en teen die motor gebots het."
Volgens Van Wyk is die bestuurder van die motor op die toneel dood verklaar en moes meganiese toerusting gebruik word om liggame uit die wrakstukke te haal.
"Die bestuurder van die taxi is ernstig beseer en na 'n hospitaal geneem vir behandeling."
Nog 'n onpadwaardige taxi op die pad?
My hart gaan uit aan die onskuldiges wat met sulke ongeluke sterf. Maar die taxi ry nes soos hulle wil, ry oor rooi ligte, steek ander karre verby waneer hulle dit nie mag doen nie steek soomer karre veby aan die linker kant by die geel strepe. Geduld het hulle nie.
As die TAxi onpadvaardig is – MOET DIE TAXI EIENAARS ASOOK DIE BESTUURDER VAN MANSLAG AANGEKLA WORD – OF NEE MOORD WANT AS JY WEET JOU VOERTUIG IS NIE REG NIE, MEOT JY NIE MENSE OPLAAI NIE, SO HULLE HET DIT GEDOEN – DIT IS SOOS N OM N MOORD TE BEPLAN VOOR DIT UITGEVOER WORD, SAN MOET HULLE VAN MOORD AANGEKLA WORD.